ང་རྣམས་ཅི་འགྲུབ་རེ་
བཟླས་ནས་གཤིན་རྗེའི་གཤེད་ཀྱི་ཡིག་བརྒྱས་ལྷག་ཆད་བསྐངས། ཧྲཱིཿདྷཱིཿཧ་སོགས་
ཀྱིས་ཕྱི་ནང་གི་མཆོད་པ་ཕུལ། གཟུགས་མཆོག་མས་བསྟོད། རྣམ་དག་བསམ་པས་
སོགས་ཀྱིས་བསྔོ་སྨོན་བྱས་ཏེ་ཐུན་མཚམས་ལ་འཇུག བརྒྱ་རྩ་གཏོང་ན་སྐབས་
འདིར་བྱ། ཐུན་མཚམས་གང་ཡིན་ལ་ཟ་བྱེད་མཁའ་འགྲོའི་སྦྱིན་སྲེག་བརྒྱ་རེ་ཙམ་
འབུལ་བའི་ཕྱག་ལེན་ཡོད་པས་སྐབས་དང་བསྟུན་ཏེ་འབུལ། ཉི་དྲོས་ཀྱི་ཐུན་ལ་
ཐུན་དྲུག་རྣལ་འབྱོར་དང་། སངས་རྒྱས་ཆོས་ཚོགས་མའམ་དཀོན་མཆོག་གསུམ་ལ་
སྐྱབས་སུ་འགྲོ་ཞེས་སོགས་ཀྱིས་སྐྱབས་འགྲོ་སེམས་བསྐྱེད་བྱ། སྐད་ཅིག་དཀྲོང་
བསྐྱེད་དང་བདག་བསྐྱེད་ཀྱི་མཆོད་པ་བྱིན་གྱིས་བརླབས། རང་ཉིད་འཇིགས་བྱེད་
ཞལ་གཅིག་ཕྱག་གཉིས་པར་གསལ་བའི་ཞེས་པ་ནས། རབ་ཏུདང་བས་བསྟེན་པར་
བགྱི། ། སྡོམ་བཟུང་བཞག་ནས་སེམས་ཅན་ཐམས་ཅད་ཅེས་སོགས་ཚད་མེད་བཞི་
བསྒོམ་པ་ནས། མེ་དཔུང་ཕྱོགས་བཅུར་འཕྲོ་བར་གྱུར། ཅེས་པའི་བར་དང་། ཐུན་
མོང་མ་ཡིན་པའི་སྲུང་འཁོར་བཞག་སྟེ། རྭ་བའི་དབུས་སུ་རང་ཉིད་རྡོ་རྗེ་སེམས་
དཔའ་སྐུ་མདོག་དཀར་པོ། ཞེས་པ་ནས་དབང་གི་ལྷ་རྣམས་རང་ཉིད་ལ་ཐིམ་པར་
གྱུར། ཕྱི་ནང་གི་མཆོད་པ་འབུལ་ཞིང་། ནང་མཆོད་ལ་ཨོཾ་མཆོད་དོ། ། ཞེས་པ་ནས།
འཕགས་པའི་དགེ་འདུན་ཐམས་ཅད་ཀྱི་མངའ་བདག་དྲིན་ཅན་རྩ་བའི་བླ་མ་དམ་
པ་ཡབ་སྲས་བརྒྱུད་པ་དང་བཅས་པ་རྣམས་ཀྱི་ཞལ་དུ་ཨོཾ་ཨཱཿཧཱུཾ། ཨོཾ་ཧྲཱིཿཧྲཱིཿ ཞེས་
-27-

རྡོ་རྗེ་འཇིགས་བྱེད་ཀྱི་བསྙེན་སྒྲུབ་བྱ་ཚུལ་དང་དེའི་དྲིས་ལན་སོགས།
སོགས་ནས་མཉེས་ཤིང་ཚིམས་པར་གྱུར། གཉིས་མེད་ཐུན་མོང་མས་བསྟོད། དག་
པ་དྲན་པ་དང་། ཕྲེང་ཆོག་བཞག་ནས་བཟླས་པ་ལ་འཇུག་ཅིང་། མཇུག་བསྡུ་ཚུལ་
སྔར་དང་འདྲ། དེ་ནས་གུང་ཚིགས་བྱས་ཏེ་གུང་ཡོལ་བའི་ཐུན་ལ་ཡང་ཆོ་ག་དྲོས་
ཐུན་ལྟར་ལ་འདས་མ་འདས་དང་ཆོས་རྒྱལ་གྱི་གཏོར་འབུལ་ཐུན་འདི་ལ་བྱས་ན་
སྟབས་བདེ་གསུངས། སྲོད་ཐུན་ལ་ཡང་ཆོ་ག་སྔར་ལྟར་བསྡུས་པ་དང་བསྙེན་པའི་
མཇུག་ཏུ་སླར་ཡང་གཏང་རག་གི་མཆོད་བསྟོད།
དེ་ལྟར་ཁྲོ་བོའི་དབང་བོ་ཞེས་
སོགས་ཀྱིས་སྨོན་ལམ་ཡིག་བརྒྱ། བཟོད་གསོལ། ཉེར་བསྡུ་དང་བཅས་བྱས་ལ།
ཤིས་བརྗོད་རབ་ཡངས་མ་དང་། བཀྲ་ཤིས་བཀའ་རྒྱ་མ་ཉིན་སྔ་ཕྱིར་རེས་མོས་བྱེད་
གསུངས། དེ་ལྟ་བུའི་ཚུལ་གྱིས་ཞི་བསྙེན་འབུམ་ཕྲག་བཅུ་དང༌། ཉེ་སྙིང་འབུམ་
ཕྲག་བཅུ་རིམ་བཞིན་སོང་འཕྲལ་སྙིང་བོ་ཡི་གེ་བཅུ་བའི་བསྙེན་པ་ལ་འཇུག འདིའི་
སྐབས་སུ་ཞི་བསྙེན་དང་རྩ་སྔགས་ཉེ་སྙིང་རྣམས་ལྔ་བཅུ་རེའམ་ཉེར་ལྔ་རེ་ཙམ་
བཟླས་པས་ཆོག སྙིང་བོ་འབུམ་ཕྲག་བཅུ་སོང་ནས་ཁ་སྐོང་གི་ཞི་བའི་སྦྱིན་སྲེག་ཅི་
འགྲུབ་འབུལ་ཞིང་སྔོན་ཆད་ལས་རུང་གི་བསྙེན་པ་མ་སོང་བ་ཡིན་ན་འདིས་ལས་
རུང་གི་བསྙེན་པའི་གོ་ཆོད་པར་བྱེད་པ་ཡིན་ཀྱང་གཞི་བསྙེན་གྱི་གྲངས་སུ་རྩིས་ཆོག
གཞི་བསྙེན་གྱི་སྐབས་འདིར་ཡང་མཚན་ཐོག་ཐག་བསྙེན་པ་གསུམ་ཙམ་གཏོང་བའི་
ཕྱག་སྲོལ་ཡོད་པས་སྟབས་ནམ་འགྲིག་ཏུ་བྱེད་ཅིང་། དེའི་སྐབས་སུ་སྲོད་ཐུན་གྱིས་
མཚན་མོ་འདའ་བར་བྱས་ཏེ། ཕྱི་ཉིན་གྱི་ཐོར་ཐུན་འཛིན་རྒྱུ་མེད་པས་སྔ་དྲོའི་ཐུན་
ལ་བླ་མའི་རྣལ་འབྱོར་དང་ཆོ་ག་རྒྱས་པ་རྣམས་བྱ་དགོས། དེ་ལྟར་ཉི་མ་འཆར་ནུབ་
དང་ཉིན་གུང་མཚན་གུང་གཉིས་ཏེ་ཏིང་ངེ་འཛིན་འཇིག་པའི་དུས་བཞི་ལ་ཐུན་
མཚམས་ཁེལ་བར་བྱས་ཏེ་ཐུན་བཞིར་བཅད་ན་དགེ་ཚུལ་སློང་རྣམས་ཀྱི་གུང་ཚིགས་
ཀྱང་དུས་སུ་ཁེལ་བ་འབྱུང་ཞིང་། བཤད་ཚོད་དང་མཐུན་པ་ཡིན་པས་དེ་ལྟ་བུའི་
ཚུལ་གྱིས་སྙིང་བོ་བྱེ་ཆེན་གྱི་གྲངས་སོང་བ་དང་། རྩ་སྔགས་ཀྱི་བསྙེན་པ་མ་མཐའ་
འབུམ་ཙམ་དང་། སྙིང་བོ་ལ་ཧཱུཾ ཧཿ ཨཱཿཨྰཿབྷཻབཏགས་པའི་ཡེ་ཤེས་འབེབས་སྔགས་
- 28 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼སྦྲི༽
འབུམ་མམ་ཁྲི་བཟླ། སྐབས་འདིར་མཚམས་གྲོལ་མི་དགོས་ན་དེ་མ་ཐག་མེ་ལྷའི་
བསྙེན་པ་ལ་འཇུག་ཅིང་། གྲོལ་དགོས་ན་ཚོགས་འཁོར་དང་། མཚམས་ཐོའི་ལྷ་ལ་
མཆོད་གཏོར་གསར་བ་ཕུལ་ཏེ་གཤེགས་གསོལ་དང་། བསྔོ་སྨོན་རྒྱས་པར་བྱས་ཏེ་གྲོལ།
གཉིས་པ་དམིགས་པའི་རིམ་པ་ཅུང་ཟད་བཤད་པ་ལ། སྒྲུབ་ཐབས་ཀྱི་ཐོག་
མར་བླ་བརྒྱུད་གསོལ་འདེབས་ཀྱི་སྐབས་རང་གི་སྤྱི་གཙུག་ཏུ་རྩ་བརྒྱུད་ཀྱི་བླ་མ་རྣམས་
མཐོ་བརྩེགས་སུ་བཞུགས་པར་མོས་ནས་ཚིག་རྐང་དང་པོ་གསུམ་གྱི་སྐབས་སུ་སོ་
སོའི་སྐུའི་རྣམ་པ་གསལ་འདེབས་ཤིང་ཚིག་རྐང་ཐ་མའི་སྐབས་སུ་དེ་རྣམས་ཀྱི་སྐུ་
ལས་བདུད་རྩིའི་རྒྱུན་བབས་པས་མ་དག་པ་ཐམས་ཅད་སྦྱངས་ཏེ་རིམ་གཉིས་ཀྱི་
ལམ་གྱི་རྟོགས་པ་མྱུར་དུ་སྐྱེ་བར་བྱིན་གྱིས་བརླབས་པར་བསམ། དེ་བཞིན་དུ་རིགས་
འགྲེ་ཞིང་མཐར་བརྒྱུད་པའི་བླ་མ་རྣམས་རྩ་བའི་བླ་མ་ལ་ཐིམ། དེ་ཉིད་རང་ལ་ཐིམ་
པས་རང་གི་ལུས་ངག་ཡིད་གསུམ་བླ་མའི་སྐུ་གསུང་ཐུགས་དང་དབྱེར་མེད་དུ་བྱིན་
གྱིས་བརླབས་པར་བསམ། སྐད་ཅིག་དཀྲོང་བསྐྱེད་ཀྱི་སྐབས་རང་སེམས་སྟོང་ཉིད་
ལ་རོ་གཅིག་ཏུ་ཞུགས་པའི་བདེ་བ་ཆེན་པོའི་ཡེ་ཤེས་ཆོས་ཀྱི་སྐུའི་ངོ་བོར་སོང་བར་
མོས་པ་ལ་ཕུང་སོགས་ཐ་མལ་གྱི་སྣང་བ་བསྡུས་ཏེ། ཡེ་ཤེས་དེའི་སྣང་ཆ་འོད་སྔོན་པོ་
ཁྲུ་གང་བ་ལ་ཞལ་ཕྱག་སོགས་ཀྱི་རྣམ་པ་དོད་པའི་ཚུལ་གྱིས་འཇིགས་བྱེད་ཕྱག་
གཉིས་པ་རྒྱན་དང་ཆ་ལུགས་ཡོངས་སུ་རྫོགས་པ་སྣང་ལ་རང་བཞིན་མེད་པའི་རྣམ་
པར་སྐད་ཅིག་གིས་བཞེངས་པར་མོས་ཏེ་ང་རྒྱལ་གསལ་སྣང་ཤུགས་ཅན་བསྐྱེད། རྡོ་
དྲིལ་བྱིན་རླབས་ཀྱི་ཚིག་བརྗོད་མ་བརྗོད་ཇི་ལྟར་ཡང་བཤེས་གཉེན་བསྟེན་ཚུལ་ནས་
མི་སློབ་པའི་ཟུང་འཇུག་གི་བར་གྱི་ཐབས་ཤེས་ཀྱི་ལམ་གྱི་ཆ་ཐམས་ཅད་རྡོ་དྲིལ་གྱིས་
མཚོན་ཞིང་ཁྱད་པར་དུ་རྡོ་རྗེས་ཐབས་བདེ་བ་ཆེན་པོ་དང་། དྲིལ་བུས་ཤེས་རབ་
སྟོང་བ་ཉིད་མཚོན་པས་བདེ་སྟོང་དབྱེར་མེད་ཀྱི་རྣལ་འབྱོར་མི་བརྗེད་པར་དྲན་
པའི་ཕྱིར་དང་རྡོ་རྗེས་ལྷག་པའི་ལྷའི་ཐུགས་དང་དྲིལ་བུས་གསུང་མཚོན་ཞིང་།
རང་ལྷའི་རྣལ་འབྱོར་བསྒོམ་པ་སྟེ་ཐུགས་གསུང་སྐུའི་དམ་ཚིག་གསུམ་དང་མི་འབྲལ་
- 29 -

རྡོ་རྗེ་འཇིགས་བྱེད་ཀྱི་བསྙེན་སྒྲུབ་བྱ་ཚུལ་དང་དེའི་དྲིས་ལན་སོགས།
བར་དགོས་པ་གོ་ཆེད་ཡིན་པས། མཚོན་དོན་དེ་དག་དྲན་པའི་སྒོ་ནས་རྡོ་དྲིལ་
བཟུང་། ནང་མཆོད་བྱིན་རླབས་ལ། སྐབས་འདིས་མཚོན་པས་བསང་བའི་སྐབས་
ཐམས་ཅད་དུ་རང་ལྷར་གསལ་བའི་ཐུགས་ཀའི་ཧཱུཾ་ལས་ཁྲོ་བོའི་ཚོགས་སྤྲོས་ཏེ།
སྒྲུབ་གཞི་ལ་གནས་པའི་བགེགས་བསྐྲད་པའི་མོས་པ་དང་། སྦྱངས་པའི་སྐབས་སུ་
སྭ་བྷཱ་ཝའི་སྔགས་དོན་ལྟར་ནང་མཆོད་ཀྱི་སྒྲུབ་གཞིས་མཚོན་པའི་གཟུང་འཛིན་གྱིས་
བསྡུས་པའི་ཆོས་ཐམས་ཅད་རང་བཞིན་གྱིས་མ་གྲུབ་པའི་སྟོང་ཉིད་ལ་ངེས་པ་དྲངས་
ཏེ༑ རང་སེམས་བདེ་བ་ཆེན་པོའི་ཡེ་ཤེས་སྟོང་ཉིད་ལ་རོ་གཅིག་ཏུ་ཞུགས་པར་མོས་
ནས་ང་རྒྱལ་བཟུང་ཞིང་ཡེ་ཤེས་དེའི་ངོར་ཀུན་རྫོབ་ཀྱི་སྣང་བ་ཐམས་ཅད་འགག་
པའི་སྟོང་སང་ཤར་བར་མོས་ཏེ་མཉམ་པར་བཞག དེ་ནས་ངེས་ངོར་སྟོང་ཉིད་ལ་
ཞུགས་པའི་ངང་ནས་མ་གཡོས་བཞིན་དུ་ཆུ་ལས་ཆུ་བུར་བརྡོལ་བ་ལྟར་སྣང་ངོར་ཡཾ་
སོགས་སོ་སོའི་ས་བོན་རྣམས་ཐོལ་གྱིས་བྱུང་བ། འོད་དུ་མེར་གྱིས་ཞུ་བ་ལས་རླུང་
མེའི་དཀྱིལ་འཁོར་སོགས་བསྐྱེད་པས་འོད་གསལ་ལས་སྒྱུ་མའི་སྐུར་བཞེངས་ཤིང་
སླར་ཡང་དེ་ཉིད་འོད་གསལ་གྱི་དབྱིངས་སུ་དག་པ་ལས་ཟུང་འཇུག་གི་སྐུར་ལྡང་
བའི་སྨིན་བྱེད་ཁྱད་པར་ཅན་དུ་འགྱུར་བ་སྟེ། གོང་འོག་ཀུན་ཏུ་སྟོང་བའི་ངང་ལས་
རང་རང༌གི་ས་བོན་ལས་བསྐྱེད་པ་སོགས་ཐམས་ཅད་ལ་ཚུལ་དེ་ལྟར་བསྒོམ་དགོས་
པར་ཤེས་པར་བྱའོ། ། ཐོད་པའི་ནང་དུ་གཤེགས་པ་ལྔ་དང་གཤེགས་མ་ལྔའི་ས་བོན་
ལས་ཤ་ལྔ་དང་བདུད་རྩི་ལྔ་རང༌རང༌གི༌མིང༌ཡིག༌དང༌པོས་མཚན་པ་རྣམས་བམ་
རིལ་ལམ་གཏུབས་ཏེ་སྤུངས་པའི་རྣམ་པ་གང་རིགས་སུ་བསམ། རྡོ་རྗེ་གསུམ་གྱི་ཡི་
གེས་སྦྱངས་རྟོགས་སྦར་གསུམ་བྱས་པས་རིམ་བཞིན་སྤངས་རྟོགས་འཕྲིན་ལས་ཕུན་
ཚོགས་འགྲུབ་པའི་རྟེན་འབྲེལ་འགྲིག་ཅིང་འབྲུ་གསུམ་ལན་གསུམ་བརྗོད་པའི་ཚེ་
རང་གཞན་སེམས་ཅན་ཐམས་ཅད་ཀྱི་ལུས་ངག་ཡིད་གསུམ་གྱི་སྒོ་ནས་བསགས་པའི་
སྡིག་སྒྲིབ་བག་ཆགས་དང་བཅས་པ་དང་། དེའི་འབྲས་བུ་ནད་གདོན་བར་ཆད་
ཐམས་ཅད་འོད་ནག་པོའི་རྣམ་པར་ཆད་ནས་བདུད་རྩི་ལ་ཐིམ་པས་དབྱེར་མེད་དུ་
- 30 -

༧ སྐྱབས་རྗེབློ་བཟང་འཕྲིན་ལས་ཀྱི་གསུང་འབུམ། ༼སྦྲི༽
འདྲེས་པར་བསམ་པ་གཏོར་མ་བྱིན་རླབས་ལ་ཡང་འདྲ་ཞིང་། དེ་ཉིད་ལྷ་ལ་ཕུལ་
བས་ཉེས་སྐྱོན་དེ་དག་ཞི་བའི་དགོས་པ་ཁྱད་པར་ཅན་ཡོད། མཆོད་པ་བྱིན་རླབས་
ཀྱི་སྐབས་སུ་ངོ་བོ་བདེ་སྟོང་གི་ཡེ་ཤེས་ལ་རྣམ་པ་གདུག་ཅན་བསྒྲལ་བའི་སྙིང་ཁྲག་གི་
མཆོད་ཡོན་སོགས་མཆོད་རྫས་རང་རང་གི་རྣམ་པ་ཅན་བྱེད་ལས་ཟག་མེད་ཀྱི་བདེ་
བ་སྟེར་བའི་ཁྱད་པར་གསུམ་ལྡན་དུ་བསྐྱེད་ཅིང༌། མཆོད་སྔགས་འབྲུ་གསུམ་གྱི་
བར་དུ་སྤེལ་བས་རྡོ་རྗེ་གསུམ་གྱི་ངོ་བོར་བྱིན་གྱིས་བརླབས། སྔོན་འགྲོའི་གཏོར་མ་
བྱིན་རླབས་ནང་མཆོད་དང་འདྲ་ཞིང་། ནང་མཆོད་བཏུང་བའི་རྣམ་པ་དང་གཏོར་
མ་ལས་མཐུན་གྱི་དབྱིབས་དང་ཁ་དོག་ཅན་གྱི་བཟའ་བའི་རྣམ་པར་གསལ་འདེབས།
ཕྱོགས་སྐྱོང་རྣམས་བཀུག་ཏེ་ཕྱོགས་མཚམས་སུ་གནས་པར་མོས་ཤིང་། རང་ལྷར་
གསལ་བའི་ཐུགས་བདེ་སྟོང་གི་ཡེ་ཤེས་ལ་རྩེ་གཅིག་ཏུ་ཞུགས་པར་མོས་ཏེ། ཕྱོགས་
སྐྱོང་རྣམས་ཀྱི་ལུས་ངག་ཡིད་གསུམ་ཡང་བདེ་སྟོང་གི་རྣམ་རོལ་ཏུ་བསྒོམ་པས་དེ་
དག་གི་རྒྱུད་ཀྱི་གློ་བུར་གྱི་དྲི་མ་རྣམས་ཀྱང་ཆོས་དབྱིངས་སུ་ཟད་དེ་སེམས་ཆོས་སྐུ་
དང་ལུས་ལྷ་སྐུར་བཞེངས་པར་མོས་ལ་ལྗགས་བྱིན་གྱིས་བརླབས། རྩ་སྔགས་བརྗོད་
སྐབས་དབེན་སའི་ལུགས་ལ་གཏོར་མའི་སྟེང་དུ་སྔགས་ཕྲེང་གསལ་བཏབ་སྟེ་འོད་དུ་
ཞུ་ནས་བདུད་རྩི་ལ་ཐིམ་པས་བྱིན་གྱིས་བརླབས་པ་དང་། སྲད་རྒྱུད་ལུགས་ལ་ཡི་
དམ་ལ་གཏོར་མའི་ཕུད་ཕུལ་ཏེ་ལས་འགྲུབ་པར་གསོལ་བ་བཏབ་པས་ཞལ་གྱིས་
བཞེས་ནས་གནང་བ་བསྩལ་པར་བསམ། གཏོར་སྔགས་ཀྱི་སྐབས་སྔགས་དོན་ལྟར་
ཆོས་རྒྱལ་འཁོར་བཅས་གཙོ་བོར་གྱུར་པའི་ཕྱོགས་སྐྱོང་རྣམས་ལ་རང་གི་སྙིང་ག་
ནས་ལྷ་མོ་སྤྲོས་ཏེ་ཐོད་པས་བདུད་རྩི་བཅུས་ནས་ཕུལ་བ་ལྗགས་འོད་ཟེར་གྱི་སྦུ་གུས་
དྲངས་ཏེ་གསོལ་བས་མཉེས་ཤིང་ཚིམ་པར་བསམ། ཕྱི་ནང་གི་མཆོད་པ་ཕུལ་ཏེ་
འཕྲིན་ལས་བཅོལ་ཞིང་བཟོད་གསོལ་བྱས་ནས་རང་གནས་སུ་གཤེགས་པར་མོས་
པའམ། རང་རང་གི་ཕྱོགས་ནས་དུར་ཁྲོད་ཀྱི་ཚོད་ཙམ་དུ་བར་ཆད་སྲུང་ཕྱིར་
བཞུགས་པར་བསམ་ཀྱང་ཆོག བདག་བསྐྱེད་ཀྱི་མཆོད་པ་བྱིན་གྱིས་བརླབས་ནས།
- 31 -

རྡོ་རྗེ་འཇིགས་བྱེད་ཀྱི་བསྙེན་སྒྲུབ་བྱ་ཚུལ་དང་དེའི་དྲིས་ལན་སོགས།
སྐྱབས་སེམས་སྔོན་དུ་འགྲོ་བའི་རྡོ་རྗེ་སེམས་དཔའི་བསྒོམ་བཟླས་དང་འབྲེལ་བར་
ཡིག་བརྒྱ་ཉེར་གཅིག་བཟླས་ཏེ་སྟོབས་བཞིའི་གནད་ཚང་ཞིང་བདུད་རྩི་འབེབས་
སྦྱང༌གིས༌ཡས་དེད་མས་དེད༌ཕུང་དེད་ཀྱི་དམིགས་པ་གང་རུང་བྱས་པས་སྡིག་སྒྲིབ་
དང་དམ་ཚིག་ཉམས་ཆག་ཐམས་ཅད་དག་པའི་དམིགས་པ་ནན་ཏན་བྱ། དངོས་
གཞི་ལ་འཛམ་བུ་གླིང་གི་མི་མངལ་སྐྱེས་ཁམས་དྲུག་ལྡན་ཞིག་སླར་ཡང་འཛམ་བུ་
གླིང་དུ་སྐྱེ་བའི་རྒྱུར་བསོད་ནམས་ཀྱི་ལས་འདུ་བྱ་བ་དང་ཆོས་མཐུན་ཞིང་། ཡང་
སྲིད་འཕེན་བྱེད་ཀྱི་ལས་ཀྱི་ནུས་པ་སྦྱོང་བ་དང་བསོད་ནམས་ཀྱི་ཚོགས་ཡོངས་སུ་
རྫོགས་པའི་སྨིན་བྱེད་དུ་ཚོགས་ཞིང་མཆོད་པ་ལ་རང་གི་སྙིང་གར་པད་ཉི་ལ་གནས་
པའི་ཧཱུཾ་ཡིག་ཡེ་ཤེས་ལྔའི་རང་བཞིན་ཅན་གྱི་འོད་ཟེར་གྱིས་རྒྱལ་བ་སྲས་བཅས་
སོགས་ཀྱིས་བསྐོར་བའི་རྡོ་རྗེ་འཇིགས་བྱེད་རྩ་ཞལ་གྱི་ཚངས་བུག་གི་སྟེང་དུ་རྩ་བའི་
བླ་མ་རྡོ་རྗེ་འཆང་གི་རྣམ་པའམ་ཞལ་མཇལ་དུས་ཀྱི་རྣམ་པ་ཅན་དུ་བཞུགས་པ་སྤྱན་
དྲངས་ཏེ་འོད་ཟེར་སྙིང་གར་བསྟིམ། འདིས་མཚོན་ནས་འོད་ཟེར་དང་མཆོད་ལྷ་སྤྲོ་
བསྡུ་སོགས་ཐམས་ཅད་སྙིང་གའི་གནས་སུ་བྱེད་པ་ནི་རྫོགས་རིམ་གྱི་སྐབས་སུ་
རླུང་ཐམས་ཅད་སྙིང་གའི་མི་ཤིགས་པའི་ཐིག་ལེ་ལ་ཞུགས་གནས་ཐིམ་གསུམ་གྱི་སྒོ་
ནས་འོད་གསལ་འཆར་བའི་སྨིན་བྱེད་དུ་འགྱུར་བར་ཤེས་པར་བྱ། བླ་མ་དང་ལྷ་ལ་
ཕྱག་འཚལ་ཞིང་སྙིང་ག་ནས་མཆོད་ལྷ་སྤྲོས་ཏེ་མཆོད་པ་དང་། འདས་པ་དང་ད་
ལྟར་གྱི་སྡིག་པ་འགྱོད༌པས་བཤགས་ཤིང་སླན་ཆད་སྡོམ་པ་དང་། རྗེས་སུ་ཡི་རང་
དང༌་། བསྔོ་བ་དང་། རྒྱུ་སྐྱབས་དང་འབྲས་སྐྱབས་ལ་སྐྱབས་སུ་འགྲོ་བ་དང་། སྨོན་
སེམས་བསྐྱེད་པ་དང་། བླ་མ་ལྷའི་བཞེད་དགོངས་ལྟར་མཁའ་ཁྱབ་ཀྱི་གཞན་དོན་
སྒྲུབ་ཕྱིར་རང་ལུས་བྲན་དུ་འབུལ་བ་དང་། སྦྱིན་སོགས་ཀྱི་ལམ་ལ་སློབ་པར་དམ་
བཅའ་བའི་འཇུག་སེམས་བསྐྱེད་པ་རྣམས་ཚིག་རིས་ལྟར་ཡིད་ལ་འཆར་ངེས་བྱ།
སྔགས་སྡོམ་བརྟན་ཅིང་གོང་འཕེལ་དུ་འགྱུར་བ་དང་། སྒྲུབ་པའི་མཆོད་པ་ཁྱད་
པར་ཅན་གྱི་ཆེད་དུ་སྔགས་སྡོམ་བཟུང་སྟེ་བྱམས་སོགས་ཚངས་པའི་གནས་པ་བཞི་
- 32 -

༧ སྐྱབས་རྗེབློ་བཟང་འཕྲིན་ལས་ཀྱི་གསུང་འབུམ། ༼སྦྲི༽
བསྒོམ་པ་ནི་བསོད་ནམས་ཀྱི་ཚོགས་བསགས་པའོ། ། དེ་ནས་ཡེ་ཤེས་ཀྱི་ཚོགས་
གསོག་པ་དང་འབྲེལ་བར་རང་དང་ཚོགས་ཞིང་སོགས་ཀུན་རྫོབ་ཀྱི་སྣང་བ་ཐམས་
ཅད་བསྡུས་ཏེ་འཆི་བ་ཆོས་སྐུར་འཁྱེར་བའི་ལམ་འཁྱེར་བསྒོམ་པ་ནི། བདག་གིས་
འོད་གསལ་ཆོས་ཀྱི་སྐུ་མངོན་དུ་བྱས་ལ་གཞན་དོན་དུ་གཟུགས་སྐུར་ལྡང་བར་བྱའོ་
སྙམ་པའི་འཕེན་པ་སྔོན་དུ་བཏང་སྟེ། རང་གི་སྙིང་ག་ནས་འོད་ཟེར་དམར་པོའམ་
སྔོན་པོ་འཕྲོས་པས་སྣོད་ཐམས་ཅད་གཞལ་ཡས་ཁང་དང་བཅུད་ཐམས་ཅད་རྡོ་རྗེ་
འཇིགས་བྱེད་དུ་བསྒྱུར་ཏེ། སྣོད་འོད་དུ་ཞུ་ནས་བཅུད་ལ་ཐིམ་བཅུད་ཐམས་ཅད་
འོད་དུ་ཞུ་ནས་རང་ལྷར་གསལ་བ་ལ༌ཐིམ་པའི་སྐབས་སུ་ས༌ཆུ་ལ་ཐིམ་པས་སྨིག་རྒྱུ་
ལྟ་བུའི་སྣང་བ་ཤར་བར་མོས་ཏེ་ལྟ་ཐོག་ཏུ་བཞག དེ་བཞིན་དུ་རང༌ཡང་སྐུའི་སྟོད་
སྨད་ནས་རིམ་བཞིན་འོད་དུ་